Irske euromynter

Irske euromynter er sirkulasjonsmynt av Den europeiske unions valuta euro med nasjonalt motiv for Irland på revers.

Euro
Euro er felles valuta for mange europeiske land, inklusive Irland. Euromyntene har en felles side som viser myntens verdi og et kart over Europa. Den andre siden er ulik for hvert land. 

På de irske euromyntene er det avbildet en keltisk harpe, som er Irlands riksvåpen og tradisjonelle symbol. Teksten «Éire» («Irland» på irsk) er også preget på. Myntranden på 2-euromyntene har tallet «2» og «**» (to stjerner) gjentatt seks ganger slik at hver andre «2» er snudd opp ned.

Jarlath Hayes har formgitt de irske euromyntene.

 Referanser 

Kategori:Euromynter etter land